**Opis predmetu zákazky, technické požiadavky**

Časť 1: „Diaľkovo ovládané mobilné technické zariadenia (roboty) na dezinfekciu“

Predmetom zákazky v rámci časti 1 je nákup diaľkovo ovládaných mobilných technických zariadení (robotov) s elektrickým pásovým pohonom použiteľných na dezinfekciu povrchov v interiéri aj exteriéri a vzduchu aplikáciou dezinfekčného prostriedku v kvapalnom skupenstve rozprašovaním bez potreby bezprostrednej prítomnosti obslužného personálu, ktoré svojou konštrukciou, použitými materiálmi a výkonnostnými a funkčnými charakteristikami spĺňajú podmienky pre profesionálne nasadenie v podmienkach Hasičského a záchranného zboru (ďalej len „HaZZ“), kde budú používané na plnenie úloh v súlade s § 3 zákona č. 315/2001 Z. z. o Hasičskom a záchrannom zbore v znení neskorších predpisov, a to v zmysle nižšie uvedených technických požiadaviek na predmet zákazky.

Predmet zákazky má byť dodaný v množstve 32 ks robotov.

**Minimálna technická špecifikácia predmetu zákazky:**

|  |  |  |  |
| --- | --- | --- | --- |
| **Položka** | **Požadovaná min. technická špecifikácia, parametre a funkcionality určené verejným obstarávateľom** | **Vlastný návrh plnenia predmetu zákazky uchádzača**  **(Ponuka predávajúceho)**  **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.** | |
| **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie**  **„Áno/Nie“** |
| Diaľkovo ovládané mobilné technické zariadenie (robot) na dezinfekciu | 1. **Požiadavky na základné vlastnosti robota:** | | |
| maximálny rozmer: 100x100x150 cm (D x Š x V) |  | N/A |
| maximálna hmotnosť vrátane príslušenstva bez dezinfekčnej náplne: 250 kg |  | N/A |
| musí spĺňať štandardy odolnosti IP67 | N/A |  |
| 1. **Požiadavky na úžitkové vlastnosti robota:** | | |
| * 1. **Požadované minimálne technické parametre podvozku a motorovej časti robota:** | | |
| elektrický pohon na batérie | N/A |  |
| musí mať vymeniteľné batérie | N/A |  |
| musí mať možnosť výmeny batérií bez použitia nástrojov | N/A |  |
| výdrž činnosti robota aj so zapnutým dezinfekčným systémom pri plne nabitých batériách minimálne 3 hodiny | N/A |  |
| nosnosť robota musí byť dostatočná pre plnú funkčnosť dezinfekčného systému | N/A |  |
| robot musí používať na pohyb pásy | N/A |  |
| robot musí byť schopný pohybu dopredu aj dozadu | N/A |  |
| robot musí byť schopný otáčať sa na mieste na obidve strany | N/A |  |
| robot musí byť schopný prekonať pevné prekážky umiestnené na zemi o výške minimálne 10 cm |  | N/A |
| musí byť schopný dosiahnuť rýchlosť minimálne 3 km/h |  | N/A |
| musí mať možnosť variabilného nastavenia rýchlosti pohybu v rozsahu od minimálne 3,5 km/h do minimálne 7 km/h. |  | N/A |
| musí byť vybavený osvietením okolia, zabezpečujúcim minimálne osvetlenie priestoru pred robotom pri jeho pohybe vpred | N/A |  |
| * 1. **Požadované minimálne technické parametre dezinfekčného systému robota:** | | |
| elektrický pohon dezinfekčného systému robota | N/A |  |
| musí obsahovať nádobu na dezinfekčný prostriedok v kvapalnom skupenstve o objeme minimálne 50 l |  | N/A |
| plnenie nádrže na dezinfekčný prostriedok musí byť umiestnené v hornej časti nádrže | N/A |  |
| musí obsahovať trysky zabezpečujúce rozptyl dezinfekčného prostriedku v uhle 360° okolo robota, minimálne do vzdialenosti 2 m od stredovej osi robota (rozptyl dezinfekčného prostriedku v požadovanom uhle musí byť zabezpečený bez nutnosti zmeny smeru pohybu robota) |  | N/A |
| * 1. **Požadované minimálne technické parametre ovládania robota:** | | |
| pohyb robota aj funkcionalita dezinfekčného systému musia byť ovládateľné na diaľku bezdrôtovo | N/A |  |
| efektívny dosah bezdrôtového diaľkového ovládania musí byť minimálne 250 m |  | N/A |
| 1. **Ďalšie požiadavky:** | | |
| **3.1) Požadované minimálne technické parametre ovládania robota:** | | |
| návod na obsluhu s podrobnými informáciami nevyhnutnými na bezpečné používanie v slovenskom jazyku (akceptovateľný aj český jazyk) | N/A |  |
| školenie o manipulovaní, skladovaní a údržbe v slovenskom jazyku pre obslužný personál v počte 96 osôb v rozsahu min. 4 hodín | N/A |  |
| batérie pre každého robota a sieťovú nabíjačku 230 V pre batérie robotov, | N/A |  |
| batérie pre každé diaľkové ovládanie robota a sieťovú nabíjačku 230 V pre batérie diaľkového ovládania robotov. | N/A |  |
| **3.2) Požadované minimálne technické parametre ovládania robota:** | | |
| záruka za akosť dodaného tovaru po dobu 24 mesiacov. | N/A |  |

Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t. j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.

**Miesto dodania:** Záchranná brigáda HaZZ v Žiline, Bánovská cesta 8111, 010 01 Žilina.

**Lehota dodania:** maximálne do 3 mesiacov od dňa nadobudnutia účinnosti zmluvy.